- Matiu
- <
- 24
- >

24
Iesu misep usil sakpurunien xil del melele te xeih xil xa ti imei
Mak 13:1-31; Luk 21:5-33
1 Melele xa Iesu del moletin nan xil di labe reling vangit vioh te Nim Eo, moletin nan xil di lati nim xil xa bos te Nim Eo mini. 2 Ma Iesu biteni mi xil bit, “?Xamim di mupus holesok xil vus ak? Reitin li nabiteni mi xamim, melengien tei di bemei xa hat xil ak xa latepol ni Nim Eo ak ni navistin xil ti mun. Moletin xil mei lihu lelen xil vus ihe tan.”✡Luk 19:44
3 Di, Iesu be nesao e Vathu te Urvatiei te Olip del moletin nan xil. E melele xa ba dotan, xil kestang lamei visali e lasisi labit, “?Uhiteni mi xamem, holesok xil ak usil Nim Eo istal vilieh vari? ?E naha vari ipisen ni xa xouk umei, e hoxalite te melengien xil xa radi en di bemei sangas?”✡Mat 24:27,37,39; 13:39,40,49; 28:20
4 Iesu bit rilomun ni mi xil bit, “Muxuxou kuhi ve xamim, e munamaen ti moletin mei naluvos xamim. 5 Vengan moletin xil holu limei e hisok e lihiteni lihit, ‘!Inou nabe Mesaea!’ Ma liluvos moletin xil holu.✡Mat 24:11,23-24; Sion 5:43; 1Sion 2:18 6 Mulongeong ni xa vaeen xil xa tellep di bemei, e muhur longeongen mun usil vaeen xil xa di rute xil xa be sotin. E munatemanin ni ti. Holesok xil ak iaxa mei istal itiamu, e nave hoxalite te ut etan ti mu. 7 Ut tei ivae itel ut tei mun, e kantri xil lihas tan ni kantri sav xil.✡2Kron 15:6; Aes 19:2 Ut xil hao e ut etan, mae kekaten ihas moletin xil e lul holu ilil. 8 E tave ti neta xa holesok xil ak mei isa itiamu ni melele xa Hi mei ihe suv toto na moletin xil, ngan ak nave hoxalite ti mu. Ixoni melele xa atou tei milong rohon ni mar pangasien xa di pisen ni xa, nave nousav ti, iling tuvava nan.
9 “Ti, xil mei lital xat xamim e lisa rat xamim muha tengan ha lisa pangasien mi xamim e lihas vin xamim.✡Mat 10:17,23; Sion 16:2; Mat 10:22; Sion 15:18 Moletin xil te kantri xil vus iexil iat pangas xamim vengan di munggusil xat nou. 10 E melele nen ak, moletin xil hao likavitou ra neketen nae e limaen rat tua nae xil lihe he elu nae xil e iexil ti iat xil mun tang. 11 E provet te luvosen xil hao mei listal e liluvos moletin xil holu.✡Mat 24:5,24 12 E vengan sexien te tesaen mei ihe holu mak mu, eheien na moletin xil holu nati ti mun e mosav. 13 E ngan xil xa lisoh ixeih e neketen nae ituxoh hoxalite te holesok xil vus ak, Hi iteh meulien e xil.✡Mat 10:22; Rev 7:14 14 E melele xa longeongen usil Hi xa mei ihe suv toto na moletin xil ha ituxoh rute xil vus e ut etan tengan moletin xil vus lakilakil ni,✡Mat 28:19; 10:18 e melele nen ak vari, ihe hoxalite te holesok xil vus.
15 “Xamim mupus sepinien na Hi xa texo provet Daniel mei istal ihe reitin xa bit, ‘Xil liso neta tei xa be muis pupu ite vangit Nim Eo xa isak ni namese ti mun pe met Hi.’ (Dan 11:31) (Xouk xa di obuli sepinien ak, bos tengan ukil kuh koute teni.) 16 E melele xa mupusi, ngan xil xa ladi Sudea litemanon lilesae ha lixus liti e vathu xil. 17 Xosxa moletin tova di mingel e hale, mesal ihe tovuol tengan vatilomun vahe nim e vahur neta tova nan.✡Luk 17:31 18 E xosxa moletin tei di pol e naho, xi nava ti mun tim tengan vahur eising tova nan. 19 E melele nen xil ak, isa pupu mi atou xil xa ladi ni tuvava xil e ngan xil mun xa di latunat ni tuvava xil. 20 Musis mi Hi tengan melengien xa ti mulesae en nave an tesa ti mu nave Sabat ti, 21 vengan longpangasien xil te melengien tesa xil ak isa ili melengien sav xil vus te ut etan: e melele xa Hi tepeas ni ut etan miloh mei duxoh xosali. E hisit melengien xil ak ihe tovuol mun e melengien xil mun xa ti imei itutou.✡Dan 12:1; Soel 2:2; Rev 7:14 22 E Hi teta xoteh melengien tesa xil ak mei be tamure mu vengan xi di minem usil ngan xil xa tehosei xil labe nan. Vengan vahit napol ni ti namak, moletin ti mun nameul.
23 “E melele nen ak, xil lihiteni lihit, ‘!Mupus ti! !Ngan ak be Mesaea xa Hi tehosei!’ Mu lihiteni lihit, ‘!Mupus ti mu! !Xi iaxa da iaxor!’ E xamim, munake reitin ti e sepinien xil ak.✡Mat 24:5,11; 1Sion 2:18 24 Vengan Mesaea te luvosen xil e provet te luvosen xil mun limei. E melele xa limei, lipol ni merekel xil e holesok xil xa tellep xa isak ni moletin xil limesep pupu ven. Xil lipol ni tengan liluvos moletin xil holu lihusil xil.✡Dut 13:1-3; 2Tes 2:9-10; Rev 13:13-14 Nahe di lisak tengan lalihi rerat ngan xil mun xa Hi tehosei xil labe nan. 25 Ma muteong kuhi ni sepinien xil ak, vengan, inou, nabit usil holesok xil hao ngamu mi xamim xa mei istal.
26 “Ma xosxa moletin tei mei ihiteni mi xamim ihit, ‘Mesaea da nga xor e uruvuol,’ munaha ti rute ak. E xosxa lihiteni mi xamim lihit, ‘Mesaea xi tak, dat vangit nim ak,’ munake reitin ti en.✡Luk 17:23-24 27 Vengan, melele xa inou, Nat Moletin, nitilomun nimei, moletin xil vus lipus kila✡Mat 24:37,39; 1Kor 15:23; 1Tes 2:19; 3:13; 4:15; 5:23; 2Tes 2:1,8; Tem 5:7,8; 2Pit 3:4,12; 1Sion 2:28 ixoni melele xa lapus an milangas e miehen teni nggur vuol ni tilang hat nggo rin tei e ist ba duxoh rin mun e wes. 28 Moletin xil vus lipus kil rute xa Nat Moletin itilomun en vengan xa imei itel pangasien holu. Reitin, lipus kila ixo hisit sexien xa di lale kil rute xa neta tei mat da en e melele xa lapus vanut angelu xil ladi ut tei.*Sepinien xati teni bit, “voltsa,” tuman tei xa mahulong xa di langga lakapis xol neta tei xa mat. ✡Luk 17:37
29 “E melele xati xa melengien tesa xil ak ivus,
‘Eai imei imaluxoluk
e aveti namem ti mun.’ (Aes 13:10)✡Esek 32:7; Soel 2:10,31; 3:15; Rev 6:12
‘Hitu xil likiri ra tilang hat,
e holesok xil mun xa di nesao,
Hi imulul ni xil.’ (Aes 34:4)✡Hag 2:6,21; Rev 6:13
30 “Reitin, e melele xati nen ak, neta tei istal e tilang hat xa ipisen ni xa inou, Nat Moletin, di namei. E moletin xil vus te ut etan ti lites xil mun tang melele xa lipusi. Xil lipus ‘Nat Moletin imei etan itel momah xil te tilang hat.’ (Dan 7:13)✡Sak 12:10,14; Rev 1:7; Mat 16:27; 26:64 Xi imei itel xeihen, e minehinen te xeihen nan ihe eilep. 31 Xi ihui amaru nan ixeih tengan vasa rerat masxaxa nan xil. E xil lihe rute xil vus e ut etan, lixo rin tei ha lihe rin tei mun, e lileh viton moletin xil vus xa Hi tehosei xil labe nan.✡Mat 13:41; Aes 27:13; 1Kor 15:52; 1Tes 4:16; Dut 30:4; Sak 2:6
32 “Xamim muhur pispisien ixo vatit fik. Melele xa lite xil miso rohon ni ute xil xa be neta hu, xamim mukila xa melele te an te tin di bemei. 33 Usil sexien nen tak, melele xa mupus holesok xil ak mei istal, mukila xa mei rilomunen navan di bemei sangas. Reitin, da ngamu e puiteh. 34 Reitin li nabiteni mi xamim, holesok xil ak mei istal e melele xa moletin xil te xosali ak limeul tamu liti.✡Mat 16:28 35 Nabiteni reitin vengan xa neta sav xa ut etan itel tilang hat mun lalikesae e melengien tei, sepinien navan misakras vakesae vatova.”✡Mat 5:18; Luk 16:17
Iesu pispisi ni xa moletin tovuol xa vakil melengien xa Nat Moletin itilomun en
Mak 13:32-37; Luk 17:26-36; 12:41-48
36 Iesu biteni mi moletin nan xil bit, “Moletin tovuol xa vakil melengien xati xa inou, Nat Moletin, nitilomun en.✡Pol 1:7; 1Tes 5:1,2 Reitin, masxaxa xil xa ladi ut nesao, e inou mun, Nat Moletin, matakil ti. Hi Tamer kestang mikil haoa xati teni. 37 Mei rilomunen navan, Nat Moletin, ixoni melengien xil na Noah tetiamu.✡Sen 6:9-12 38 Vengan, e melele nen xil ak, tetiamu ni ngan xa oei xa mahulong temei, moletin xil di lateanien e di latemun, tiramue xil e atou xil di lateteli ba tetuxoh melele xa Noah tehe vangit tuturil.✡Sen 6:13–7:24; 2Pit 3:6 39 Xil latnakil ti vari naha xa mei istal ba tetuxoh melele xati xa oei xa eilep temei e mei tehas xil vus latelel. Ixo rin tak, moletin xil litemanin ni mei rilomunen navan, Nat Moletin.✡Mat 24:27,37; 1Kor 15:23; 1Tes 2:19; 3:13; 4:15; 5:23; 2Tes 2:1,8; Tem 5:7,8; 2Pit 3:4,12; 1Sion 2:28 40 E melele nen ak, moletin lu ti lalipol e naho tei takes, e Hi mei ihur rat tei xalu ihe visali e ut nesao, e teimun isin ni e ilingi ita. 41 Reitin, atou lu ti lalipol ni anien, e Hi ihur rat tei xalu iha visali e ut nesao, e teimun isin ni e ilingi ita.
42 “Ma, muxuxou kuhi ve xamim, vengan mutakil ti melengien eah iaxa Suv namim itilomun en.✡Mat 25:13 43 E mukila xa xosxa moletin tei, xa nim man da, mikil melele xati xa moletin te kanen imei en, xi mikila ita nga e iketeh xole tengan moletin te kanen namei ti e nim man.✡Luk 12:39-40; 1Tes 5:2; 2Pit 3:10; Rev 3:3; 16:15 44 Ma muvue xat xamim. Vengan, usil sexien nen tak, inou, Nat Moletin, nitilomun nimei e melele tei xa moletin xil linakil ti ixoni moletin te kanen.
45 “?Visi iaxa be moletin te polien xa be metisou kuhi e di miteong xat rae na suv nan? Xi be ngan xa suv nan milingi be vat na moletin te polien sav xil e tim san tengan ti isa anien mi xil e melele xati teni. 46 Tuxolxatien iti mi moletin te polien xa, melele xa suv nan itilomun imei, ikameti xa xi di pol ni polien nan xil. 47 Reitin li nabiteni mi xamim xa suv nan ipet rat moletin te polien ak ihe nesao tengan ti ilaxat holesok sav nan xil mun.✡Mat 25:21,23
48 “E xosxa moletin te polien ak, vatin isa, ma ti ihiteni mi xi mun tang ihit, ‘Suv navan namei ti mok.’ 49 Ma iha ti ihas pangas moletin te polien sav xil mun, e ti ianien e ti imun itel vat munien xil. 50 E suv nan itilomun imei e melele tei xa moletin te polien ak nakil ti. 51 E melele xa suv nan imei, ihas pangasi, e ikuvun rati ha ite von longpangasien itel ngan xil xa di langgusil Hi nggot hilbexil tang. E xil ti limuis e ti lingas luhexil ve longpangasien nae xil.”✡Mat 8:12; 13:42,50; 22:13; 25:30; Luk 13:28

- Matiu
- <
- 24
- >

✡24:2: Luk 19:44

✡24:3: Mat 24:27,37,39; 13:39,40,49; 28:20

✡24:5: Mat 24:11,23-24; Sion 5:43; 1Sion 2:18

✡24:7: 2Kron 15:6; Aes 19:2

✡24:9: Mat 10:17,23; Sion 16:2; Mat 10:22; Sion 15:18

✡24:11: Mat 24:5,24

✡24:13: Mat 10:22; Rev 7:14

✡24:14: Mat 28:19; 10:18

✡24:17: Luk 17:31

✡24:21: Dan 12:1; Soel 2:2; Rev 7:14

✡24:23: Mat 24:5,11; 1Sion 2:18

✡24:24: Dut 13:1-3; 2Tes 2:9-10; Rev 13:13-14

✡24:26: Luk 17:23-24

✡24:27: Mat 24:37,39; 1Kor 15:23; 1Tes 2:19; 3:13; 4:15; 5:23; 2Tes 2:1,8; Tem 5:7,8; 2Pit 3:4,12; 1Sion 2:28

*24:28: Sepinien xati teni bit, “voltsa,” tuman tei xa mahulong xa di langga lakapis xol neta tei xa mat.

✡24:28: Luk 17:37

✡24:29: Esek 32:7; Soel 2:10,31; 3:15; Rev 6:12

✡24:29: Hag 2:6,21; Rev 6:13

✡24:30: Sak 12:10,14; Rev 1:7; Mat 16:27; 26:64

✡24:31: Mat 13:41; Aes 27:13; 1Kor 15:52; 1Tes 4:16; Dut 30:4; Sak 2:6

✡24:34: Mat 16:28

✡24:35: Mat 5:18; Luk 16:17

✡24:36: Pol 1:7; 1Tes 5:1,2

✡24:37: Sen 6:9-12

✡24:38: Sen 6:13–7:24; 2Pit 3:6

✡24:39: Mat 24:27,37; 1Kor 15:23; 1Tes 2:19; 3:13; 4:15; 5:23; 2Tes 2:1,8; Tem 5:7,8; 2Pit 3:4,12; 1Sion 2:28

✡24:42: Mat 25:13

✡24:43: Luk 12:39-40; 1Tes 5:2; 2Pit 3:10; Rev 3:3; 16:15

✡24:47: Mat 25:21,23

✡24:51: Mat 8:12; 13:42,50; 22:13; 25:30; Luk 13:28

© 2015 Wycliffe Bible Translators, Inc.